Verðmunur á eldsneyti á höfuðborgarsvæðinu og landsbyggðinni allt of mikill Eldsneytisverð er töluvert lægra á höfuðborgarsvæðinu en úti á landsbyggðinni . Lægst er verðið í Costco en til að fá að versla þar eldsneyti þarf að vera meðlimur í Costco-keðjunni . Ódýrast er eldsneyti á bensínstöðvum sem næst eru Costco í Garðabæ . Þetta er þess sem meðal annars kom fram í viðtali við Runólf Ólafsson , framkvæmdastjóra Félags íslenskra bifreiðaeigenda , FÍB , í síðdegisútvarpinu á Rás 2 . Fram kom í viðtalinu að þegar Costco hóf starfsemi sína hér á landi sögðu forvígismenn olíufélaganna að þau myndi ekki bjóða það verð sem viðskiptavinum Costco stæði til boða og líktu verðinu við hreint undirboð . Runólfur sagði að verðið á eldsneyti hjá Cosco sé sambærilegt við það sem við sjáum í nágrannalöndum okkar . Stórmarkaðir víða erlendis bjóða upp á lægra verð á sínum svæðum og eru með hóflega álagningu á eldsneyti . Íslendingar hafa alltaf búið við það að hér er óhófleg álagning á eldsneyti . ,, Olíufélögin hafa lagt hressilega á en auvitað eru háir skattar á Íslandi . Ennfremur hefur álagning alltaf verið mjög há . Ári eftir opnun Costco ákveður minnsta olíufélagið , Atlantsolía , að lækka verðið á stöð sinni við Kaplakrika til samræmis við Costco . Atlantsolía opnar síðan aðra stöð á miðju síðasta ári við Sprengisand . Þar er eldsneyti einnig á sambærilegu verði og er hjá Costco . Þá er eins og það verði einhvers konar sprenging og sem dæmi fylgja ÓB og Orkan í kjölfarið og lækka verðið . . Um tíma hafi svo Dælan verið bjóða þessi verð sem eru mun lægri en við þekkjum frá landsbygðinni , " sagði Runólfur í þættinum á Rás 2 . Runólfur sagði verðmuninn á eldsneyti á höfuðborgarsvæðinu og á landsbyggðinni allt of mikinn . Það sé alls ekki sjálfgefið að verðið sé það sama en þarna er munurinn orðinn bara allt of mikill . Hann vildi að minnsta kosti sjá verð í kringum stærstu þéttbýliskjarnana á landsbyggðinni í líkingu við lægstu verð sem sjást á höfuðborgarsvæðinu . Í hinum dreyfðum byggðum landsins þarf fólk að fara mun lengri leið eftir allri þjónustu . Á sama tíma er þetta fólk að greiða 30 - 40 krónum meira fyrir bensínlítrann , það munar um minna .